**MatchPol** -Projektforslag til Bachelorprojekt.

Udfyldes af praksis/forsknings- og udviklingsmiljø

Kryds gerne flere af, hvis projektet kan udarbejdes af flere professioner:

|  |  |  |  |
| --- | --- | --- | --- |
| Jordemoder |  | Folkeskolelærer |  |
| Ergoterapeut |  | Offentlig Administration |  |
| Sygeplejerske | x | Ernæring og Sundhed |  |
| Socialrådgiver |  | Fysioterapeut |  |
| Global Nutrition and Health |  | Radiograf |  |
| Katastrofe og risikomanager |  | Laborant og procesteknolog |  |
| Bioanalytiker |  |  |  |

|  |
| --- |
|  |

Sæt kryds hvis projektet ønskes udarbejdet som et tværprofessionelt bachelorprojekt:

|  |
| --- |
| **Titel:**  Brugen af sanseintegration til psykiatriske patienter plaget af negative symptomer |
| **Præsentation:**  Psykiatrisk Center Glostrup er en del af Region Hovedstadens Psykiatri (RHP), hvor den overordnede referenceramme for pleje og behandling er Recovery-orientering.  Psykiatrisk Center Glostrups afsnit 174 og 176 er to åbne, voksen psykiatriske døgnafsnit med plads til henholdsvis 19 og 20 patienter.  På afsnit 174 og 176 indlægges mennesker med forskellige psykiske lidelser; skizofreni/skizofreniforme lidelser, uni-polare depressioner, bipolare affektive sindslidelser, personlighedsforstyrrelser og krisetilstande til udredning, pleje og behandling.  Det tværfaglige behandlingspersonale på afsnittene består af læger, sygeplejersker, social- og sundhedsassistenter, psykologer, ergoterapeuter, fysioterapeuter og socialrådgivere.  I den Recovery-orienterede tilgang, tilrettelægges den psykiatriske sygepleje sammen med patienten, således at patientens drømme og håb for fremtiden er i centrum for pleje- og behandlingsforløbet (Barker og Buchanan-Barker).  Derudover er den psykiatriske sygepleje på begge afsnit baseret på miljøterapeutisk tænkning og kognitive strategier, som i løbet af 2021 yderligere understøttes af uddannelse i evidensbaseret kognitiv adfærdsterapi (KAT).  I 2018 blev sanserum etableret på begge afsnit. Siden har implementering af sanseintegration pågået og er således blevet en del af den samlede behandling, der tilbydes patienterne. Dette har betydet øget handlekompetence hos sygeplejepersonalet, såvel som yderligere mestringsstrategier for forpinte urolige patienter. |
| **Beskrivelse:**  Brugen af sanseintegration til at dæmpe arousal, angst og uro er de seneste år blevet et veldokumenteret område (Daniel Sutton, Michael Wilson, Kirsten van Kessel et al.2013; Wallis,K., Sutton, D., Basset,S.,2018 ).  På denne baggrund har det siden 2018 været et sygeplejefagligt fokus på afsnit 174 og 176, at arbejde systematisk med anvendelsen af sanserum og sanseintegration. Implementeringen foregår endnu og lokale, interne effektmålinger viser god effekt af sansepåvirkning til at dæmpe arousal, angst og uro.  Indtil nu har indsatsen har været rettet imod at dæmpe arousal og øge patienters velbefindende. Vi arbejder kontinuerligt og struktureret med at udvikle kvaliteten i sygeplejen. Derfor ønsker vi mere viden om hvorvidt arousal kan øges hos forpinte patienter med negative symptomer ved hjælp af sanserum og sanseintegration, således at inaktivitet, initiativløshed, energiforladthed, social isolation og indsynken i sig selv undgås?  Vi forestiller os et eller to forskellige studier;   1. Et Litteraturstudie.   Hvilke undersøgelser og forskningslitteratur foreligger nationalt og internationalt om emnet;  Hvilken effekt oplever patienter med negative symptomer ved brug af sanseintegration/sanserum?  Hvilke fund viser litteraturen om øget arousal ved hjælp at sanseintegration til patienter med negative symptomer?   1. Et kvalitativt studie:   Hvilke sygeplejefaglige interventioner kan benyttes i motivationen af patienterne i brugen af sanseintegration?  Hvilke barrierer og muligheder oplever sygeplejepersonalet med brug af sanserum/ sanseintegration til psykiatriske patienter med negative symptomer. |
| **Metode:**  Litteraturstudie, Fokusgruppeinterview, semistrukturerede dybdeinterviews. Interviews foregår med sygeplejespersonalet i afsnittene. |
| **Tidshorisont:**  Ingen tidshorisont |
| **Henvendelse om projektforslaget**  Har ovenstående vækket din interesse, skal du sende en e-mail til klinisk underviser Stine Vibholm Persson på e-mail [stine.vibholm.persson.01@regionh.dk](mailto:stine.vibholm.persson.01@regionh.dk)  I mailen skal du skrive, hvorfor du har valgt netop denne problemstilling, og hvordan du forestiller dig at arbejde med emnet.  Der er ansat Klinisk sygepleje specialist i afsnittet, som sammen med Klinisk underviser vil tilbyde fastlagte aftaler om faglig sparring i projektforløbet. Sammen planlægger vi også en eftermiddag, hvor I fremlægger jeres resultater i afsnittet efter I har afleveret projektet. |
| **Kontaktperson(er):**  Stine Vibholm Persson, BSN og Kand.Pæd.Ant.  Psykiatrisk Center Glostrup  Tlf: 23748017  E-mail: stine.vibholm.persson.01@regionh.dk |